Andres Lipstok

Andres Lipstok (født 6. februar 1957 i Haapsalu) er en estisk økonom og politiker, som fra 2005 til 2012 var sentralbanksjef for Estlands bank (Eesti Pank). Han har vært medlem av Estlands riksforsamling i flere perioder, som representant for Det estiske reformpartiet. Han var Estlands finansminister fra 1994 til 1995 og økonomiminister fra 1995 til 1996. 

 Biografi 
Lipstok begynte sin karriere på lokalpolitisk plan. Han var nestleder i finansavdelingen i kommunestyret i Haapsalu kommune fra 1980 til 1983, og leder for samme avdeling fra 1983 til 1986. De neste tre årene fram til 1989 var han leder for planavdelingen i kommunestyret. 

I 1989 var han visefinansminister i Den estiske sosialistiske sovjetrepublikk, før han ble fylkesmann i Lääne fylke fra 1989 til 1994. Fra 1994 til 1995 var han finansminister i Republikken Estland, og fra 1995 til 1996 næringsminister.

Han ble valgt inn i Estlands riksforsamling (Riigikogu) i både 1995, 1999 og 2003, men i 2005 ble han utnevnt til landets sentralbanksjef. Hans arvtaker som sentralbanksjef ble utpekt i oktober 2011; Ardo Hansson overtok stillingen i juni 2012.Estlands bank – The central bank's Supervisory Board nominates Ardo Hansson as candidate for the position of Governor of Eesti Pank  (pressemelding), besøkt 2. januar 2012. 

Etter jobben som sentralbanksjef gikk Lipstok til stillingern som rådgiver for rektor ved Tallinn Tekniske Universitet.ERR uudised - Lipstok asub tööle TTÜ rektori nõunikuna , besøkt 16. september 2013. (Google oversetting) 

Ved siden av politikken var han visepresident i Estlands olympiske komité fra 2004 til 2008. Han er gift og har to barn. 

 Utnevnelser 
 2006 – Estlands riksvåpens orden, 2. klasse
 2002 – Estlands riksvåpens orden, 4. klasse

 Referanser 


 Eksterne lenker 
 Estlands bank - Andres Lipstok Curriculum Vitae

Kategori:Estiske økonomer
Kategori:Estiske finansministre
Kategori:Sentralbanksjefer
Kategori:Medlemmer av Riigikogu
Kategori:Personer fra Läänemaa
Kategori:Fødsler i 1957